Document ID: /roh_data/filtered/fineweb-2-filterrobots_roh.jsonl.gz/27806

Il rapport davart las mesiras durant la crisa da corona, preschentà al parlament, cumpiglia per la vischnanca da Glion 9 puncts. Uschia èn las taxas da parcar vegnidas abolidas durant quest temp e quai vala anc fin la fin da matg. Era èn vegnids reducids u relaschads tschains a locataris, e tut las mesiras chantunalas da relaschar tschains da retard sin taglias e desister sin taxas d’admoniziun ha la vischnanca era introduci durant quest temp.
Differentas investiziuns en connex cun la segirtad ha la vischnanca stuì ademplir, e tut quai è adina cumbinà cun custs. Plinavant stoppian ins quintar ch'i vegnia a dar pli paucas entradas da taglias. Tge effect che las mesiras e las reducziuns vegnian ad avair sin il quint annual, n'è anc betg pussaivel dat eruir en francs e raps.